Afellaḥ af…Zik, amɣar ad isewweq ɣef userdun, neɣ ɣef zzayla, ayen yesɛa deg uxxam, ad yawi acwari, mi yewweḍ ɣer ssuq ad d-yawi kan akken lḥaǧa ur d-tessekcam ara tmurt-is ad d-yawi taxbizt n uɣrum neɣ ad d-yawi lqahwa kan akka i yemɣaren, ad d-yawi ssabun, ad dyawi zzalamit, ad d-yawi lemleḥ, d ay-agi kan ur d-ttaɣen ara akk …Zik, kullec i tmurt ḥaca kan akk-agi leḥwayeǧ-agi ur d-txeddem ara tmurt-nsen. Zik lemleḥ cfiɣ-d ad t-id-awin yileɣman ɣer ljameɛ, ad ten-id-yenher waɛrab mi d-wwḍen ɣer ljameɛ ad sersen, ad nruḥ asennawi akk iniɣman ad aɣ-id-bedlen s lemleḥ, ad asen-nefk akk tiyennatin tiqnac n temẓin neɣ n yirden neɣ n yiniɣman, nutni ad aɣ-t-id-ččaren n lemleḥ, jami nettaɣ-d akk, zik, ayen, akka dnettaɣ tura, kullec i tmurt-nneɣ. Lweqt n tebḥirin, ad ruḥen ad tent-ẓẓun, mi mɣint, ad ruḥent tlawin ad medlent ad medlent llubyan, ad medlent afeqqus, ṭumaṭic d ifelfel, kul lxir ad yeẓẓu i tebḥir-nni. Asmi ara d-awwḍen akk s teqbatin i d-ttawint tlawin afeqqus neɣ acemmam ɣer wexxam. Mi ara tefɣeḍ ɣer tebḥirt-nni, ad d-tettraḥ mbaɛɛid ucemmam-nni n tmurt. Kul lxir, d tiẓurin ad ntett ḥacama ur neqḍiɛ ara acamma i tent- nseww akk d zbib, acamma i d-teḥder temqeccit, kul lxir yella, ifellaḥen ad …jami ttaǧwen-d akk lqut-agi, kullec i tmurt nneɣ i t-idnettawi, kul lxir, ad ruḥen ɣer tebḥirt ṣṣbeḥ zik, ad d-ččaren taqufett s axxam, ad tt-gren akk ɣer waman, ad d-binent tqumam-nsen ad tent-nezlu, mi mmezlen akk ad ten-azun akk, ad rren lmeqla, ad sseknafen ad tetten igerdan ad ferḥen. Zik, kul lxir yella i tmurt. Menyif tameṭṭut iḥerzen tayuga i kerzen, yenna-as urgaz : « Tameṭṭut-iw d nnefs, tayuga-w d nnefs ».Yenna-asid wayeḍ deg tejmaɛt : « Amek teɛdel tmeṭṭut d tyuga. » Yenna-as : « tameṭṭut-iw ad truḥ 72